钦定古今图书集成/明伦汇编/闺媛典/第226卷 > 孙维正妻张氏
## 钦定古今图书集成/明伦汇编/闺媛典/第226卷 > 孙维正妻张氏

按《香河县志》：张氏，生员孙维正妻。正亡，氏年二十，子
女俱无，立志守节，与族人约曰：“田产俱以相付，但衣
食我而已。”于是将所居室筑垣周之，止留一户，与夫
之叔号月亭者相联。月亭盛德之士，富而好礼，亦与
氏约曰：“饮馔衣服，我悉供之。”氏足不履户外。五十馀
年，寿七十八卒。